Trond Okkelmo

Trond Okkelmo (født 8. mai 1944 i Narvik) er en norsk kulturadministrator og Høyre-politiker. Han var administrerende direktør i Oslo-Filharmonien årene 1985–2002.

Liv og virke 
Trond Okkelmo er født og oppvokst i Narvik. I 1965 begynte han på studier i statsvitenskap, sosiologi og offentlig rett ved Universitetet i Oslo. Etter studiene jobbet han en periode som konsulent i Lønns- og prisdepratementet. En interesse for politikk ble vakt allerede som femtenåring i Narvik, og i 12 år, fra 1971 til 1983, satt han i Oslo bystyre for Høyre. Han har vært kommunalrådsekretær for samferdsel i Oslo kommune og konsulent hos Finansrådmannen. 

I perioden 1985–2002 var Okkelmo administrerende direktør i Oslo-Filharmonien. Dette var i perioden til Mariss Jansons (1979–2002), som gjorde orkesteret verdenskjent gjennom en rekke plateinnspillinger og turnéer. I 2002 ble Okkelmo spesialrådgiver i Norsk teater- og orkesterforening (NTO).

Trond Okkelmo er far til Magnus Okkelmo.

Referanser 

Fødsler i 1944
Personer fra Narvik kommune
Alumni fra Universitetet i Oslo
Høyre-politikere i Oslo